Uiteindelik – 'n eg Afrikaanse woordbouspeletjie!
Tel Jou Woorde sal die hele gesin uitdaag om te dink, te peins, te raai en uiteindelik te bou en beloof om ure se vermaak vir oud en jonk te verskaf. Met 117 teëltjies en 'n bord van 17X17 blokkies is elke spel anders en van voor af 'n uitdaging. Die spel is ontwerp om 1-6 spelers te akkommodeer – ja, jy kan selfs net teen jouself speel!
Elke speler kry 'n beurt om 'n woord te bou met die 7 teëltjies op sy rakkie. Hy probeer so veel moontlik punte bymekaar maak deur die meeste te maak van sy teëltjies en die ligging van die bonusblokkies op die bord. Die speler met die meeste punte, kraai koning!
Tel jou woorde quantity
Kategorieë: Bordspeletjies, Produkte Tags: board game, Bordspel, Bordspeletjie, Fynskrif, game, Moedertaaldag, Produk, Sanet du Toit, tel jou woorde, woordspel
"Tel jou woorde" bied verskeie unieke elemente, reëls en teëltjies wat dit onderskei van ander woordbou-bordspeletjies. Gebruik byvoorbeeld die Nar-teëltjie en skep 'n nuwe woord bo-op 'n bestaande woord, maar pas op vir die Lettervreter-teëltjie wat die teëltjie met die hoogste waarde op jou bord gaan vreet.
Boonop is "Tel jou woorde" ook nie net 'n bordspeletjie vir oues van dae of gesoute woordmeesters nie. Deur 'n variasie in die spelreëls toe te pas, kan die kleinspan ook net so maklik saamspeel en op gelyke vlak teen volwassenes meeding.